**ÉRTESÍTÉS – LOMTALANÍTÁS 2020.**

Tájékoztatjuk a város lakosságát, hogy az idei évben **1 ALKALOMMAL** az alábbiak szerint kerül megszervezésre a Lomtalanítás

1. **CSALÁDI HÁZAS ÖVEZET: DUNAFÜRED / ÚJTELEP-URBÁRIUM / ÓFALU**

***IDŐPONT: 2020. szeptember 17, 18, 19. (csütörtök, péntek, szombat***)

**LOMKÉNT KITEHETŐ HULLADÉKOK:** a lakásban és egyéb emberi tartózkodásra szolgáló helyiségekben a szokásos életvitel során felhalmozódott **szilárd** hulladék, például nagyobb méretű berendezési tárgy, bútor, ágybetét, rongy, műanyag, konzervdoboz, edény, papír stb.

**Nem tehetők ki lomtalanításkor a következők:** Sitt, bármilyen építkezésből és bontásból származó hulladék, kerti hulladék, veszélyes hulladék (pl. fénycső, elem illetve akkumulátor, gyógyszer, vegyszer illetve vegyszeres edények)- kérjük a zárójelbe felsoroltakat a veszélyes hulladék begyűjtő helyre vinni. Lehetőleg

ne tegyünk ki olyan hasznavehető vagy értékesíthető hulladékot (pl. tiszta fémhulladék, elektromos vezeték, stb.) sem, amely városunkba vonzza az elszállítás

előtt a lomot átvizsgáló személyeket, akik aztán a számukra értéktelen többi hulladékot ezek miatt szétdobálják.

1. **TÁRSASHÁZI ÖVEZET: LAKÓTELEPI VÁROSRÉSZEK**

Az idei évben is a jelzett területen házhoz (lépcsőház) menő lomtalanítást végzünk. Az adott lépcsőház lomtalanítási időpontját és részleteit illetően a közös képviselőt kell megkeresni. A terveknek megfelelően a közös képviselő által meghatározott időpontban és címre a SZÁKOM Nonprofit Kft. konténert helyez ki a lomhulladék számára, amely konténert folyamatosan ürít a hulladék mennyiségének függvényében.

1. **A VESZÉLYES HULLADÉK BEGYŰJTÉSE**

***IDŐPONT: 2020.09.19. 0800-1400-ig (szombat)***

**Átvételi Pont: Idén új helyszínen!!!:**

**- Dunafüred Vasút utca Városi Szabadidő Központ (VSZK) előtti parkoló**

Vegyész szakember jelenlétében, kizárólag a háztartásokban feleslegessé vált, zárt csomagolásban (lehetőleg fóliazsákba csomagolt doboz vagy egyéb zárható edény) hozott veszélyes – főként folyékony - anyagok: tisztítószerek, festékek és hígítók, kerti növényvédő szerek adhatók le. Vállalkozásoktól ezen a - lakosság számára, ingyenesen biztosított - gyűjtésen nem veszünk át veszélyes hulladékot.

Elektronikai berendezéseket és az elhasznált autógumikat is kérjük itt leadni:háztartási nagygépek (mosógép, hűtőszekrény, stb.) / háztartási kisgépek (vasaló, stb.) / információs és távközlési berendezések (faxgépek, telefonok, stb.) / szórakoztató elektronikai cikkek (hangszórók, mikrofonok, stb.) / játékok, szabadidős és sportfelszerelések (tv-hez köthető videojátékok, stb.) / ellenőrző, vezérlő- és megfigyelő eszközök / adagoló automaták / valamint 3,5tonna megengedett össztömegnél kisebb (gép) járművek gumiabroncsai.

*Megkérjük a tisztelt városlakókat, hogy a feleslegessé vált hulladékot, kizárólag a lakóhelye szerinti lomtalanítási időpont alatt helyezzék ki*. Lomtalanítás hatékony lebonyolítása közös érdekünk ezért kérjük a jelen értesítő tudomásul vételét és betartását. További információvak kapcsolatban állunk szíves rendelkezésükre.

Tisztelettel,